Diari Oficial de la Generalitat Valenciana


Sumari del DOGV 4659, del 29-12-2003 (2003/13363)

Informació pública del projecte d'urbanització de l'ampliació de la Gran Via d'Alacant (tram Salesians . Bulevard Teulada). Aprovació.
--------------------------------------------------------------------------------------------------------------------------------------

### Dades del document

Número de DOGV
:   4659

Data del DOGV
:   29-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13642


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització de l'ampliació de la Gran Via d'Alacant (tram Salesians - Bulevard Teulada). Aprovació. [2003/S13672]
  
El Consell de Gerència, en la sessió celebrada el dia 27 d'octubre de 2003 va adoptar, entre altres, l'acord següent:
  
4. Projecte d'urbanització de l'ampliació de la Gran Via d'Alacant (tram Salesians-Bulevard Teulada): aprovació.
  
S'informa de l'expedient tramitat en relació amb l'epígraf que precedix, els antecedents i els raonaments dels quals figuren, resumits, a continuació.
  
El projecte d'urbanització de l'ampliació de la Gran Via d'Alacant (tram Salesians'Bulevard Teulada) es va exposar al públic mitjançant un Decret de la Regidoria d'Urbanisme de data 10 de juliol de 2003, i s'inserix un edicte al respecte en el periòdic La Verdad de 14 d'agost, en el Diari Oficial de la Generalitat Valenciana número 4.581, del dia 5 de setembre, i en el tauler d'anuncis municipal. També, es remeteren avisos amb el contingut d'edicte als titulars cadastrals afectats, en compliment del tràmit al qual es referix l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant el període expositiu no s'han presentat al·legacions.
  
Procedix, per tant, l'aprovació del projecte d'urbanització, la qual cosa és competència del Consell de Gerència, de conformitat amb el que establix l'article 9 B) dels Estatuts de la Gerència, aprovats definitivament pel Ple de l'Ajuntament, en sessió celebrada el dia 4 de desembre de 2001, en relació amb el Decret de l'Alcaldia de 10 de gener de 2003.
  
La senyora Sánchez Navarro manifesta en la deliberació que no està conforme amb els distints projectes de la Gran Via, per mancar de carril bus i carril bici, per la qual cosa s'abstindrà.
  
Com a conseqüència del que s'ha exposat, el Consell de Gerència adopta els acords següents, per majoria (6 vots a favor i 1 abstenció):
  
Primer. Aprovar el projecte d'urbanització de l'ampliació de la Gran Via d'Alacant (tram Salesians - Bulevard Teulada).
  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.
  
Es publica perquè se'n prenga coneixement, d'acord amb el que establix l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i es comunica que, contra l'esmentat acte, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la Sala del Tribunal Superior de Justícia de la Comunitat Valenciana, en el termini de dos meses, comptadors - ambdós terminis - a partir del dia següent de la publicació d'este edicte en el Butlletí Oficial de la Província d'Alacant.